《访李秋谷祠堂遗址》
明代·陈琏

前代有名臣，晚节号秋谷。声名隘寰宇，勋业重钧轴。

初年居许昌，别墅依水曲。光风泛崇兰，苍雪洒修竹。

当时择名胜，此地擅幽独。俯仰成百年，乐事随转烛。

故基长蒿莱，终日来樵牧。我今重经过，恻怆访遗躅。

清风已寥寥，芳草几回绿。

作者简介：（1370—1454）明广东东莞人，字廷器，别号琴轩。洪武二十三年举人，入国子监。选为桂林教授。严条约，以身作则。永乐间历许州、扬州知府，升四川按察使，豪吏奸胥，悉加严惩。宣德初为南京国子祭酒。正统初任南京礼部侍郎。致仕。在乡逢黄萧养起义，建镇压制御之策。博通经史，以文学知名于时，文词典重，著作最多，词翰清雅。有《罗浮志》、《琴轩集》、《归田稿》等。